Jalisco el ze un stato del Mèsego situà inte ła parte osidentałe del paeze e che el varda su l'osèano Pasìfego. El confina verso nord-òvest col stato del Nayarit, verso nord co Zacatecas e Aguascalientes e verso est co i stai de Michoacán, Guanajuà e Kołima. La so capitałe ła ze Guadalajara. El riłievo el ze karaterizà da ła Sièra Mare de el Sud a sudovest, da ła Sièra Mare Osidental a nord e da ła Fasa Neovolkanega a el sentro, indove se kata łe sime pi' inportanti kofà el Nevado de Kołima, el Sèro Bieho e el Volkan de Tekiła. El fiume prinsipal el ze el Rio Grande de Santiago ke el traversa ła banda sentral de el stato da sudest a nodovest. Int'el stato el se kata el Łago de Capała, el pi' grando de el Mèsiko. El ga klima el ze partikołarmente vario, influensà da ła distansa da ła kosta e da ła topografia. Prinsiplamente el ze de savana tropegal a sudovest, tenperà ko inverni suti a el sentro, stepego a nordest. Inte l'antighità Jalisco el zera el nome de uno dei regni de ła confederasion de Chimalhuacán che el intrategneva rełasion amighévołe co i aztechi. Inte el 1539 el zera devegnesto na provinsa de ła Nova Spagna co nome Nueva Galicia. El ze un stato urbanizà, ko pi' de ła metà de ła popołasion ke ła vive ine ła area metropołitana ke ła konprende Guaẑalahara e Sapopan.